CELEX: C2005/069/09
Language: el
Date: 2005-03-19 00:00:00
Title: Υπόθεση C-517/04: Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven με διάταξη της 15ης Δεκεμβρίου 2004 στην υπόθεση Visserijbedrijf D.J. Koornstra & Zn. V.o.f. κατά Productschap Vis

19.3.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 69/4
            
         Αίτηση για την έκδοση προδικαστικής αποφάσεως που υπέβαλε το College van Beroep voor het bedrijfsleven με διάταξη της 15ης Δεκεμβρίου 2004 στην υπόθεση Visserijbedrijf D.J. Koornstra & Zn. V.o.f. κατά Productschap Vis
   (Υπόθεση C-517/04)
   (2005/C 69/09)
   Γλώσσα διαδικασίας: η ολλανδική
   Με διάταξη της 15ης Δεκεμβρίου 2004, η oπoία περιήλθε στη Γραμματεία τoυ Δικαστηρίου των Ευρωπαϊκών Κοινοτήτων στις 20 Δεκεμβρίου 2004, τo College van Beroep voor het bedrijfsleven, στο πλαίσιο της διαφοράς μεταξύ Visserijbedrijf D.J. Koornstra & Zn. V.o.f. και Productschap Vis, που εκκρεμεί ενώπιόν του, ζητεί από τo Δικαστήριο των Ευρωπαϊκών Κοινοτήτων να αποφανθεί επί των εξής προδικαστικών ερωτημάτων:
   
               1.
            
            
               Συνάδει προς το κοινοτικό δίκαιο, ειδικότερα προς τα άρθρα 25 και 90 ΕΚ, μια εισφορά όπως η επίδικη, την οποία οφείλει ένας επιχειρηματίας εντός κράτους μέλους για γαρίδες που διακινεί με νηολογημένο σ' αυτό το κράτος μέλος αλιευτικό σκάφος και η οποία σκοπό έχει τη χρηματοδότηση κοσκίνων γαρίδων και μηχανών αποφλοιώσεως γαρίδων εντός αυτού του κράτους μέλους, όταν η εισφορά αυτή οφείλεται συγχρόνως για γαρίδες που διακινεί ένας τέτοιος επιχειρηματίας σε άλλο μέρος της Κοινότητας;
            
         
               2.
            
            
               Επηρεάζεται η απάντηση στο προηγούμενο ερώτημα από το:
               
                           α.
                        
                        
                           που έχουν αλιευθεί οι γαρίδες,
                        
                     
                           β.
                        
                        
                           αν οι γαρίδες, μετά τη διακίνηση σε άλλο μέρος της Κοινότητας, μεταφέρονται στο κράτος μέλος στο οποίο είναι νηολογημένο το αλιευτικό σκάφος,
                        
                     
                           γ.
                        
                        
                           αν κατά τη διακίνηση σε άλλο μέρος της Κοινότητας καταβάλλεται και εκεί αμοιβή για το κοσκίνισμα και την αποφλοίωση των γαρίδων;